**ОБЛАСТЕН КРИЗИСЕН ЩАБ ЗА БОРБА СРЕЩУ КОРОНАВИРУСА**

 **27.02.2020 Г.**

**ПРОЕКТ НА МЕРКИ**

1. Осигуряване на екип от двама инспектори от отдел „Противоепидемичен контрол“ при РЗИ-Шумен за действие при необходимост при възникване на епидемична ситуация на територията на област Шумен.

**Отг: Д-р Радева - Нач. отдел „ПЕК“ в РЗИ-Шумен**

1. Засилване на дезинфекциозния режим в лечебните и здравни заведения и обектите с обществено предназначение на територията на област Шумен.

**Отг: Кметовете на общини в област Шумен, управителите на лечебните/здравни заведения, собствениците на обектите за обществено предназначение и директорите на детски градини ,детски ясли и работодателите**

1. Ограничаване на масовите мероприятия на закрито при възникване на реален епидемичен риск в област Шумен.

**Отг: Всички заинтересовани страни**

1. Да се ограничат при възможност посещенията в заведенията, предоставящи социални услуги.

**Отг: Кметовете на общини**

1. Организиране и провеждане на информационна кампания от здравните работниците в училища, детски градини, общински здравен център, БЧК-Шумен за уведомяване на населението в област Шумен. РЗИ-Шумен е публикувало на сайта си: [www.rzi-shumen.net](http://www.rzi-shumen.net) информационни материали, които да бъдат на разположение на общините на територията на област Шумен, РУО-Шумен, детски градини, лечебни и здравни заведения.

Ръководителите на лечебните и здравни заведения на територията на област Шумен ще получат по ел. поща информационни материали за отпечатване и уведомяване на пациентите. Информационните материали следват да бъдат поставени на видно място в лечебните/здравните заведения.

**Отг: РЗИ-Шумен, Кметове на общини, РУО-Шумен, Обл. администрация Шумен, Ръководители на лечебните/здравни заведения, общински здравен център.**

1. Лечебните заведения на територията на област Шумен да имат готовност да поемат при възникване на реален епидемичен риск пациенти с инфекциозни заболявания, различни от COVID-19. Лечебните заведения за болнична помощ да имат готовност за разкриване на допълнителен брой легла.

**Отг: Ръководителите на лечебните заведения за болнична помощ на територията на област Шумен**

**Призоваване на гражданите за отговорно отношение към собственото и обществено здраве. При необходимост от допълнителна информация и указания, следва да се обръщат незабавно към общопрактикуващия си лекар.**